દિલ્હી-એનસીઅારમાં તો કાર્ડ સંબંધિત ફરિયાદોનો અાંકડો ૩૫ ટકા સુધીનો છે. અત્યાર સુધી ભારતીય રિઝર્વ બેન્ક કે નાણાં મંત્રાલયના સ્તર પર અા ફરિયાદો સામે લડવાની વ્યવસ્થા થઈ શકી નથી. અારબીઅાઈના વાર્ષિક બેન્કિંગ અોમ્બુડ્સમેન રિપોર્ટ મુજબ ૨૦૧૫-૧૬ દરમિયાન દેશભરમાં બેન્કો વિરુદ્ધ કુલ ૧,૦૨,૮૯૪ ફરિયાદો અાવી. તેમાંથી ૨૧,૮૨૧ ફરિયાદો ડેબિટ કાર્ડ, ક્રેડિટ કાર્ડ અને એટીએમ સંબંધિત હતી. અા પ્રકારે બેન્કિંગ અોમ્બુડ્સમેન્ટના દરવાજા ખખડાવનાર પાંચમાંથી એક ગ્રાહક એવું હતું જેની ફરિયાદ કાર્ડને લઈને હતી. તેનાથી પણ ચિંતાજનક વાત અે છે કે ગયા વર્ષે કાર્ડ સંબંધિત ફરિયાદોમાં ખાસ્સો વધારો થયો છે.